OpenLLM-France/wikimedia huggingface dataset:
# Institut de Física Interdisciplinària i Sistemes Complexos

L'Institut de Física Interdisciplinària i Sistemes Complexos (IFISC) és un institut de recerca mixt, de titularitat compartida entre la Universitat de les Illes Balears (UIB) i el Consell Superior d'Investigacions Científiques (CSIC), que fou creat el 2007 a partir del Departament de Física Interdisciplinar que va formar part de l'Institut Mediterrani d'Estudis Avançats (IMEDEA) des de la seva fundació en 1995. La seva missió és el desenvolupament d'investigacions interdisciplinàries i estratègiques en el camp dels sistemes complexos, seguint la praxis científica dels físics.
Un dels objectius principals d'aquest centre mixt és la transferència de coneixement i la creació de ponts entre disciplines ja establertes, per un costat, i la implantació d'estudis en camps emergents i estratègics amb fort potencial d'impacte entre la societat.
La major part dels seus investigadors ja formaven part de l'antic Institut del qual procedeix, l'Institut Mediterrani d'Estudis Avançats (IMEDEA). El 2009 es va inaugurar un nou edifici en el qual l'Institut de Física Interdisciplinària i Sistemes Complexos, comparteix lloc amb altres dos centres tecnològics punters dependents de la Universitat de les Illes Balears, l'Institut Universitari d'Investigació en Ciències de la Salut (IUNICS) i el Servei de Sistemes d'Informació Geogràfica i Teledetecció (SSIGT).
El 2018 l'IFISC va aconseguir l'acreditació com a Unitat d'Excel·lència “María de Maeztu”, atorgada per l'Agència Estatal de Recerca (AEI), pertanyent al Ministeri de Ciència, Innovació i Universitats. Aquesta distinció permet a l'IFISC iniciar un programa d'atracció de talent, contractar més personal i millorar i modernitzar els seus laboratoris i equipaments.
El director de l'IFISC, des de la seva creació el 2007, és el físic Maxi San Miguel.

## Referències

* 1 2 3 Culat, Enric «L'IFISC, física d'excel·lència i cosmopolita». ARA Balears, 23-11-2018 [Consulta: 21 febrer 2019].
* ↑ «Instituto de Física Interdisciplinar y Sistemas Complejos (IFISC)». Digital.CSIC [Consulta: 21 febrer 2019].
* ↑ «La UIB té un nou edifici dedicat a la investigació en ciències de la salut, física i geografia». Europa Press, 16-07-2009 [Consulta: 21 febrer 2019].
* ↑ Ferragut, Mar «El IFISC sube a la primera división de la investigación». Diari de Mallorca, 19-07-2018 [Consulta: 21 febrer 2019].
* ↑ «El professor Maxi San Miguel, director de l'IFISC (CSIC-UIB), guardonat amb el premi Medalla de la Reial Societat Espanyola de Física». Diari de la UIB, 22-12-2010 [Consulta: 21 febrer 2019].

## Enllaços externs

* Institut de Física Interdisciplinària i Sistemes Complexos (IFISC)
# Itamar Rogovsky

Itamar Rogovsky (Buenos Aires, 21 de març de 1936) és un psicòleg argentí establert a Tel-Aviv (Israel) des del 1970, especialitzat en l'assessorament a governs i grans empreses.
És llicenciat en Psicologia per la Universitat Nacional del Litoral. doctor en Gestió de l'Administració i en Desenvolupament Organitzacional. De fet, se'l considera el pare del Desenvolupament Organitzacional (DO) d'Israel. Ha desenvolupat una àmplia tasca de formació de noves generacions de consultors i docents en la seva àrea en nombrosos centres d'estudi superior, a més de crear programes per al desenvolupament de líders d'organitzacions rellevants.
Pel que fa a la seva relació amb Catalunya, als anys 1990 va crear el primer programa sistemàtic de formació de consultors de DO i processos de canvi, sota els auspicis de la Universitat Autònoma de Barcelona i el Col·legi Oficial de Psicologia de Catalunya. També ha tingut relació amb l'Associació Espanyola de Directors de Persones (AEDIPE). Assessora diversos organismes internacionals i és consultor en temes de desenvolupament comunitari de la Generalitat de Catalunya. A Barcelona, ha creat el primer programa d'entrenament sistemàtic en Desenvolupament Internacional i Consultoria de Processos de Canvi, el qual té lloc anualment.
Rogovsky ha col·laborat en mitjans de comunicació com La Vanguardia i El País i ha participat en fòrums del Canal 3 de Barcelona i Col·legi Oficial de Psicòlegs de Catalunya. És consultor d'empreses como Danone, La Caixa i Renault.

## Referències

* ↑ «A propòsit del DO: Entrevista per entregues a Itamar Rogovsky». [Consulta: 12 març 2022].
* ↑ «Grupo Mediterráneo Consultores». Arxivat de l'original el 2022-10-07. [Consulta: 12 març 2022].
* ↑ «Dirigido por: Itamar Rogovsky. Máster en desarrollo organizacional y consultoría de procesos - PDF Free Download». [Consulta: 12 març 2022].
* ↑ Vilaseca, Borja «"Cualquier crisis es una buena oportunidad para atreverse a cambiar"» (en castellà). El País [Madrid], 29-03-2008. ISSN: 1134-6582.

## Enllaços externs

* Entrevista a Itamar Rogovsky, al programa La nit al dia
* Què és el DO. Entrevista al professor Itamar Rogovsky
# Indre

* Per a altres significats, vegeu «Indre (desambiguació)».
Indre (36) és un departament francès que pren el seu nom del riu homònim.

## Geografia

Indre és un dels sis departaments que formen la regió Centre. Limita amb els departaments d'Indre i Loira, Loir i Cher i Cher, també de la regió Centre, amb els departaments llemosins de Cruesa i Alta Viena, i amb el departament de Viena, situat a la regió de Poitou-Charentes.

## Història

Indre va ser un dels vuitanta-tres departaments originals creats durant la Revolució Francesa, el 4 de març de 1790 (en aplicació de la llei del 22 de desembre de 1789). Va ser creat a partir d'àrees pertanyents a l'antiga província de Berry.

## Política

L'any 2004, Louis Pinton (UMP) va ser reelegit com a president del Consell General d'Indre amb els vots dels consellers del seu propi partit, així com amb els vots de la UDF i dels no-adscrits de dreta (18 vots).
Les principals atribucions del Consell General són votar el pressupost del departament i escollir d'entre els seus membres una comissió permanent, formada per un president i diversos vicepresidents, que serà l'executiu del departament. Actualment, la composició política d'aquesta assemblea és la següent:
* Unió per un Moviment Popular (UMP): 10 consellers
* Partit Socialista (PS): 6 consellers
* No-adscrits de dreta: 6 consellers
* Unió per a la Democràcia Francesa (UDF): 2 consellers
* Partit Comunista Francès (PCF): 2 consellers

## Vegeu també

* Llista de municipis de l'Indre.
* Llista de Cantons de l'Indre.
# Ivano-Fracena

Ivano-Fracena és un antic municipi italià, dins de la província de Trento. L'any 2007 tenia 290 habitants. Limitava amb els municipis d'Ospedaletto, Pieve Tesino, Strigno i Villa Agnedo.
L'1 de juliol 2016 es va unir al recentment creat municipi de Castel Ivano, del qual actualment és una frazione.

## Administració

Llista d'alcaldes :
| Període | Identitat | Partit |
| 2008- | Maurizio Pasquazzo | Llista cívica |
# Ivanka pri Nitre

Ivanka pri Nitre és un poble i municipi d'Eslovàquia que es troba a la regió de Nitra, al sud-oest del país. El 2022 tenia una població estimada de 2.939 habitants.
És documentat per primera vegada el 1400. El 1860, quan el poble pertanyia a Hongria amb el nom de Nyitraivánka, un granger que llaurava el seu camp hi descobrí la corona de Monòmac.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 6 agost 2022].
* ↑ «História a osobnosti obce | Obec Ivanka pri Nitre» (en eslovac). [Consulta: 7 agost 2022].
* ↑ Perceptions of Byzantium and its neighbors (843-1261) : the Metropolitan Museum of Art symposia. New York: Metropolitan Museum of Art, 2000, p. 60-62. ISBN 0-87099-971-0.
# Ivan Dimitrov

Ivan Dimitrov (búlgar: Иван Димитров) (Sofia, 14 de maig de 1935 - Sofia, 1 de gener de 2019) és un exfutbolista búlgar de la dècada de 1960.
Fou 72 cops internacional amb la selecció búlgara amb la qual participà en la Copa del Món de Futbol de 1962 i a la Copa del Món de Futbol de 1970.
Pel que fa a clubs, defensà els colors de PFC Lokomotiv Sofia i FK Akademik Sofia.

## Referències

* ↑ 1962 FIFA World Cup Chile Arxivat 22 July 2011$^{[Datemismatch]}$ a Wayback Machine.. fifa.com
* ↑ «Ivan Dimitrov Olympic Results». Sports-Reference.com. Sports Reference LLC. [Consulta: 14 octubre 2018]. «Còpia arxivada». Arxivat de l'original el 2020-04-18. [Consulta: 2 desembre 2018].
* ↑ Ivan Dimitrov a National-Football-Teams.com (anglès)
# Ivan Dvorni

Ivan Vasílievitx Dvorni —Иван Васильевич Дворный (rus)— (Leningrad, URSS, 5 de gener de 1952-Omsk, Rússia, 21 de setembre de 2015) va ser un jugador de bàsquet de l'URSS que, amb 2,07 d'alçada, jugava a la posició de pivot. Va aconseguir amb la Unió Soviètica la polèmica medalla d'or als Jocs Olímpics de Múnic 1972 (la primera vegada que una selecció no nord-americana guanyava el màxim guardó olímpic en el bàsquet, esport inventat als Estats Units). Dvorni va morir el 21 de setembre de 2015 en Omsk d'un càncer de pulmó.

## Notes

* 1 2 «Иван Дворный умер в возрасте 63 лет «Dvorny Ivan murió a la edad de 63»» (en rus). sports.ru, 22-09-2015 [Consulta: 22 setembre 2015].
* ↑ «HISTORIAS 2014: TVE en el drama de Munich 1972». feb.es, 31-07-2012. [Consulta: 22 setembre 2015].
# Ingerophrynus kumquat

Ingerophrynus kumquat és una espècie d'amfibi que viu a Malàisia.
Està amenaçada d'extinció per la pèrdua del seu hàbitat natural.

## Referències

* Das, I., Sukumaran, J. & Yaakob, N. 2004. Bufo kumquat. Llista Vermella d'Espècies Amenaçades de la UICN 2006. Consulta: 11 d'abril del 2008.
* Frost, Darrel et. al. «The Amphibian Tree of Life». Bulletin of the American Museum of Natural History, vol. 297, 2006, pàg. 364-365.
# Jacques Paisible

Jacques Paisible (Versalles, c. 1656 - Londres, agost 1721 (<17 d'agost de 1721)) també conegut com a James Peasable o James Paisible, fou un virtuós compositor i intèrpret barroc francès que va viure i treballar a Londres durant prop de quaranta anys.
Paisible va arribar a Londres des de França el setembre de 1673, un dels quatre oboistes entre els músics que acompanyaven Robert Cambert. Es va casar amb Moll Davis, cantant i mestressa de Carles II, el 1682. Es va guanyar la vida tocant el violí baix i component música de teatre. Va desenvolupar una reputació com a intèrpret de primer ordre en la gravadora. La majoria de les seves composicions supervivents utilitzen l'instrument en diverses combinacions. La seva música ha estat caracteritzada per ser "artesana i idiomàtica, sense pretensions virtuoses".
Paisible va ser un contemporani de Henry Purcell (1659-1695), un dels grans compositors d'Anglaterra, i el va superar durant anys, però no en reputació.

## Treballs (selecció)

* Rare en tout, Comèdia-Ballet (1677)
* The Humor of Sir Falstaff (1700)
* King Edward III (vers 1700)
* Love’s Stratagem (1701)
* She Wou'd & She Wou'd not
* The Complete Flute-Master (1695)
* Six Sonatas for flute Op. 1 (1702)
* Mr. Isaak's New Dances Master for her Majesty's Birthday (1704)
* Six Setts of Aires” for 2 flutes [recorders] and B.C. Op. 2 (1720)

## Referències

* ↑ Fanfare (Tom Moore) March–April 2001
# Jasenovac (Croàcia)

* Per a altres significats, vegeu «Jasenovac».
Jasenovac és un municipi de Croàcia que es troba al comtat de Sisak-Moslavina.

## Referències

* ↑ «Popis gradova i općina» (Microsoft Excel) (en croat). uprava.hr. Ministeri d'Administració Pública de Croàcia, 10-06-2013. [Consulta: 2 desembre 2015].
# Anacroneuria iridescens

Anacroneuria iridescens és una espècie d'insecte plecòpter pertanyent a la família dels pèrlids.
L'adult presenta el cap de color marró vermellós i les ales tenyides de color ambre amb la nervadura groga.
En el seu estadi immadur és aquàtic i viu a l'aigua dolça, mentre que com a adult és terrestre i volador.
Es troba a Sud-amèrica: Bolívia.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Klapálek, 1922. Ann. Soc. ent. Belg. 62:89-95.
* ↑ Catalogue of Life (anglès)
* 1 2 Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* 1 2 Plecoptera Species File (Version 1.1/4.0) (anglès)

## Enllaços externs

* Encyclopedia of Life (anglès)
* Perlidae Species Listing (anglès)
# Marcolino del Carmelo Benavente

Marcolino del Carmelo Benavente (17 d'agost de 1845, San Antonio de Areco - † 28 de setembre de 1910), San Juan de la Frontera) fou un frare dominic argentí, bisbe de San Juan de Cuyo entre el 1899 i el 1910.
Entrà de jove a l'Orde de Predicadors, i professà com a frare amb 18 anys al convent de la ciutat de Buenos Aires. Fou nomenat bisbe de la diòcesi de San Juan de Cuyo pel papa Lleó XIII el 1899. Es traslladà a Buenos Aires per ser consagrat bisbe, de manera que acabà assumint el govern de la diòcesi el 19 d'aquell any. Dedicà els primers anys del seu mandat a recórrer les parròquies de la seva extensa diòcesi, que incloïa nombroses poblacions pobres i remotes. Fundà diverses parròquies noves,c om la d'Albardón.
Fou l'autor original de la idea de fer aixecar l'estàtua del Crist Redemptor dels Andes, com a monument a la pau, en homenatge a la firma del tractat de pau entre l'Argentina i Xile.
Tingué una participació activa en contra del laïcisme a l'ensenyament, pronunciant sermons i signant articles en un setmanari creat especialment per a aquesta finalitat, anomenat El Porvenir. En aquest diari exhortava els catòlics a la participació activa en la política, amb l'esperança d'enfrontar al grup dirigent de San Juan de l'època, el líder del qual, el coronel Carlos Sarmiento, arribà a prohibir la celebració del Nadal. En l'àmbit educatiu, proposava reforçar les posicions catòliques fundant una escola catòlica femenina a la qual venien les nenes de les classes més altes. Aquesta fou la missió que s'assignà al col·legi del Tránsito de Nuestra Señora, tot i que posteriorment perdria el seu caràcter elitista.
Amb l'ajuda d'un subsidi del govern nacional i amb aportacions de veïns i la gairebé totalitat del seu propi patrimoni, el bisbe feu construir el palau episcopal, que seria completament destruït juntament amb la catedral al terratrèmol de San Juan de 1944. Parà molta atenció a la formació de nous sacerdots, revitalitzant el seminari conciliar a la seva diòcesi. També presidí la construcció i la inauguració del primer col·legi dels jesuïtes a Mendoza després de l'expulsió de 1767.

## Referències

* ↑ «Historia viva de Albardón: el templo y las campanas». Revista Gran Noticia, 07-02-2015.
* ↑ «Dominicos en San Juan». Diario de Cuyo, 14-03-2005.
* 1 2 Ossana, Edgardo y Artieda, Teresa L.. La Educación en las provincias y territorios nacionales (1885-1945). Galerna, 2001, p. 409-412.
* ↑ «Ciento diez años del Colegio El Tránsito». Diario de Cuyo, 06-11-2011.
* ↑ Bataller, Juan Carlos. «Iglesia Catedral». San Juan al mundo.
* ↑ «Los evangelizadores de Cuyo». Unidiversidad, sitio de la Universidad Nacional de Cuyo, 20-03-2013.
# Pontinus nematophthalmus

Pontinus nematophthalmus és una espècie de peix pertanyent a la família dels escorpènids que es troba a l'Atlàntic occidental: des de Florida i les Bahames fins al nord-est del Brasil.
És un peix marí, demersal i de clima tropical que viu entre 82-410 m de fondària. Fa 14 cm de llargària màxima. És inofensiu per als humans.

## Referències

* ↑ Poey, F., 1858-1861. Memorias sobra la historia natural de la Isla de Cuba, acompañadas de sumarios Latinos y extractos en Francés. Vol. 2. L'Havana. Mem. Hist. Nat. Cuba v. 2. 1-96 (1858), 97-336 (1860), 337-442.
* ↑ uBio (anglès)
* ↑ Günther, A., 1860. Catalogue of the acanthopterygian fishes in the collection of the British Museum. 2. Squamipinnes, Cirrhitidae, Triglidae, Trachinidae, Sciaenidae, Polynemidae, Sphyraenidae, Trichiuridae, Scombridae, Carangidae, Xiphiidae. British Mus., Londres. Catalogue of the fishes in the British Museum. v. 2: i-xxi + 1-548.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)

## Enllaços externs

* AQUATAB
# Josep Asens

Josep Asens és el nom dels següents personatges:
* Josep Asens Giol, militant de la CNT i exiliat a França el 1939
* Josep Asens Huguet, (1923-2015) sacerdot i militant antifranquista a Reus
# Batalla de Larisa

La batalla de Larisa fou una sèrie d'enfrontaments que tingueren lloc a la primavera del 1083 entre l'Imperi Romà d'Orient, encapçalat per l'emperador Aleix I Comnè, i els normands comandats per Bohemon de Tàrent, fill de Robert Guiscard, duc de la Pulla i Calàbria, que havien començat a assetjar la ciutat tessàlia de Larisa el 3 de novembre de l'any anterior. Els reforços romans escometeren l'exèrcit assetjador, fustigant-lo amb arquers a cavall i sembrant la zitzània entre els normands mitjançant la diplomàcia. Els invasors, amb la moral tocada, no tingueren més remei que aixecar el setge.

## Notes

* ↑ Conegut igualment pel nom anacrònic de Imperi Bizantí.

## Referències

* ↑ Norwich, 1995, p. 22.

## Bibliografia

* Norwich, J. J. Byzantium: The Decline and Fall (en anglès). Viking, 1995. ISBN 0-670-82377-5.
# Histiotus montanus

Histiotus montanus és un ratpenat sud-americà insectívor d'hàbits nocturns.

## Descripció

Té grans orelles que arriben fins a la comissura labial. El seu pelatge és de color gris a cafè fosc. Té una longitud d'11 cm i una envergadura alar d'uns 29 cm (una mica menys que Histiotus macrotus). La cua es troba inclosa totalment en l'uropatagi.

## Distribució i hàbitat

Es troba al Brasil, Xile (des de la III Regió d'Atacama fins a la Isla Grande de Tierra del Fuego), Colòmbia, l'Equador, el Perú, l'Uruguai i Veneçuela. Sol habitar zones boscoses, construccions i mines.

## Referències

* ↑ Canals, Cattan, Elena. Radiografía de los murciélagos de Chile (en castellà), 2008. 978-95-11-2006-7.
* ↑ «Mamíferos de la Cordillera de los Andes central». Arxivat de l'original el 2010-10-31. [Consulta: 31 octubre 2010].

## Enllaços externs

* «Ñuble Naturaleza » Murciélago orejón».
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Histiotus colombiae

Histiotus colombiae és una espècie de ratpenat de la família dels vespertiliònids. És endèmic de la Cordillera Oriental de Colòmbia, on viu a altituds d'entre 2.600 i 3.100 msnm. És de color marró, amb el pelatge ventral força més clar que el dorsal. La segona dent incisiva superior (I2) es troba darrere de la primera (I1). Té crestes postorbitals marcades. Considerat durant molt de temps una subespècie de H. montanus, el 2021 fou elevat a la categoria d'espècie basant-se en dades acústiques, morfològiques i genètiques.

## Referències

* ↑ Rodríguez-Posada, M. E.; Morales-Martínez, D. M.; Ramírez-Chaves, H. E.; Martínez-Medina, D.; Calderón-Acevedo, C. A. 2021. «A new species of Long-eared Brown Bat of the genus Histiotus (Chiroptera) and the revalidation of Histiotus colombiae». Caldasia, 43 (2): xx–xx.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Heró d'Atenes

Heró d'Atenes (en llatí Heron, en grec antic Ἥρων) fou un retòric grec nascut a Atenes i fill de Cotis.
Segons Suides va escriure comentaris sobre Deinarc, Heròdot, Tucídides, i Xenofont. També va escriure una obra sobre els noms familiars a Atenes, titulada Αἱ ἐν Ἀθήναις δίκαι κεκριμένων Ὀνομάτων, en tres llibres, un epítom del llibre d'història d'Heràclides Pòntic i una obra sobre els antics oradors titulat Περὶ τῶν Ἀρχαίων Ρητόρων καὶ τῶν Λόγων οἷς ἐνίκησαν πρὸς ἀλλήλους ἀλωνιζόμενοι. No hi ha dades per determinar en quina època va viure. Fabricius l'inclou a la Bibliotheca Graeca, i Vossius al seu llibre De Historicis Græcis.

## Referències

* ↑ Heron a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 436-437
# Heró d'Efes

Heró d'Efes (Heron, Ἥρων) fou un escriptor grec nadiu d'Efes, que és esmentat sovint per Ateneu de Naucratis (II. p. 52 b, III. p. 76 a, p. 111 c, &c.), i a uns escolis sobre Apol·loni Rodi. És anterior a l'emperador Constantí Porfirogènit.

## Referències

* Smith, William (ed.). Dictionary of Greek and Roman Biography and Mythology (en anglès). Boston: Little, Brown and Co., 1867 (Vol. I, Vol. II i Vol. III).
# Homestead

«Homestead» té aquests significats:
* Homestead (unitat de mesura), unitat de superfície del sistema anglosaxó
* Homestead (comtat de Modoc), localitat a l'estat de Califòrnia
* Homestead (Florida), població dels Estats Units a l'estat de Florida
* Homestead Base, concentració de població designada pel cens dels Estats Units a l'estat de Florida
* Homestead Meadows North, concentració de població designada pel cens dels Estats Units a l'estat de Texas
* Homestead Meadows South, concentració de població designada pel cens dels Estats Units a l'estat de Texas
* Tamalpais-Homestead Valley, concentració de població designada pel cens dels Estats Units a l'estat de Califòrnia
* West Homestead, població dels Estats Units a l'estat de Pennsilvània
* Vaga de Homestead de 1892, tancament patronal i vaga del 1892 a Pittsburgh (Pennsilvània)
# Homestead Base

Homestead Base és una concentració de població designada pel cens dels Estats Units a l'estat de Florida. Segons el cens del 2000 tenia 446 habitants.

## Demografia

Segons el cens del 2000, Homestead Base tenia 446 habitants, 13 habitatges, i 11 famílies. La densitat de població era de 39,6 habitants/km².
Dels 13 habitatges en un 69,2% hi vivien nens de menys de 18 anys, en un 76,9% hi vivien parelles casades, en un 15,4% dones solteres, i en un 7,7% no eren unitats familiars. En el 7,7% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,85 i el nombre mitjà de persones que vivien en cada família era de 5,17.
Per edats la població es repartia de la següent manera: un 33,6% tenia menys de 18 anys, un 9,4% entre 18 i 24, un 34,5% entre 25 i 44, un 18,2% de 45 a 60 i un 4,3% 65 anys o més.
L'edat mediana era de 29 anys. Per cada 100 dones de 18 o més anys hi havia 109,9 homes.
La renda mediana per habitatge era de 43.750 $ i la renda mediana per família de 43.750 $. Els homes tenien una renda mediana de 6.979 $ mentre que les dones 20.662 $. La renda per capita de la població era de 6.181 $. Cap de les famílies i el 65,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Homestead Base». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Homestead Base». American Fact Finder. Oficina del Cens dels Estats Units, 12-01-2010.